Inimkäitumises on palju näiteid, mis sobivad hästi Zahavi ausate signaalide händikäp-teooriaga. Mees võib naisele öelda, et ta on rikas ja selle peale peaks naine temaga voodisse tulema, lootuses ta abiellu meelitada. Kuid mees võib valetada. Ainult juhul, kui naine näeb teda raha kasutute kalliste ehete ja sportautode  peale raiskamas, võib ta mehe väiteid viimase rikkusest uskuda. Mõned üliõpilased eputavad pidutsemisega enne suurt eksamit. Sellega ütlevad nad: "Iga jobu võib õppides A saada, aga mina olen nii tark, et saan A hoolimata sellest, et ma ei õpi."